钦定古今图书集成/明伦汇编/氏族典/第243卷 > 张奎
## 钦定古今图书集成/明伦汇编/氏族典/第243卷 > 张奎

按《宋史张亢传》：“‘亢兄奎，字仲野，先亢中进士，历官右
谏议大夫，知江宁府，徙审官院，知河南府。初，全义守
洛四十年，洛人德之，有生祠，及见奎伟仪观，曰真齐
王孙也’。因复兴齐王祠。岁馀，以能政闻，迁给事中。归
朝，京东盗起，加枢密直学士，知郓州，数月，捕诸盗悉
平。奎治身有法度，风力精强，所至有治迹，吏不敢欺。”
子焘，龙图阁直学士。